VEGA og Live Nation præsenterer **MAGIC! sørger for fest og sommervibes i Store VEGA***Søndag d. 7. juni indtager canadiske MAGIC! Store VEGA med deres fængende reggae-popsange og kæmpehittet ”Rude”.*

**Lækre reggae rytmer med ørehænger-omkvæd og skæve tekster**

Nogle ting står skrevet i stjernerne, eller er meant to be som man siger i Nordamerika. Det er i hvert fald den følelse den Grammy Award-vindende sangskriver og producer Nasri Atveh oplevede, første gang MAGIC! jammede.

Under en sangskriver session i 2012, hørte han samarbejdspartner og guitarist Mark Pelli spille et reggae-klingende riff, og noget var helt rigtigt.

**Fulgte den kollektive muse**   
Ikke længe efter det første jam kom trommeslager Alex Tanas og bassisten Ben Spivak med i bandet, og kvarteten gik straks i studiet i Los Angeles for, at indspille deres debutalbum, *Dont Kill The Magic*. Der var ikke nogen grænser eller regler, det handlede blot om at følge den kollektive muse.

Lyden har caribisk flavor over sig og arena-størrelse fylde, samt stærke melodier i en unægtelig berusende musikalsk mikstur - virkelig iørefaldende. Førstesinglen, “[Rude](https://www.youtube.com/watch?v=PIh2xe4jnpk)”, tager udgangspunkt i et jamaicansk guitar-twang og et dansabelt beat og går over i et regulært uimodståeligt omkvæd. Sanger Mark Pellizzers finurlige tekstunivers er samtidig spillevende  
  
**Sangskriver for Justin Bieber**   
Som den ene halvdel af sangskriver og producer-duoen, The Messengers, har Nasri skrevet musik for artister som **Justin Bieber, Pitbull,  Chris Brown**og **Christina Aguilera**. Han har modtaget en Grammy Award i kategorien for "Best R&B Album" for **Chris Brown's***F.A.M.E*. i 2012.   
  
**Info om koncerten**  
MAGIC! (CA)  
Søndag d. 7. juni 2015, kl.20  
Store VEGA, Enghavevej 40, 1674 Kbh. V  
220 kr + gebyr  
Forsalget starter torsdag den 30. oktober via vega.dk og Billetnet.